Den åttande plansjen, Discomedusae. Dei blå manetene i midten visar *Desmonema annasethe*; tentaklane minna Haeckel om det lange og flagrande håret til kona.
***Kunstformen der Natur*** (tysk for *Kunstformer i Naturen*) er ei bok med litografiar og andre halvtonebilete av den tyske biologen Ernst Haeckel.

Publikasjon
-----------

Verket blei publisert i sett på ti mellom 1899 og 1904 og samla i to volum i 1904. Verket er samansett av 100 plansjar som visar ulike organismar, og mange av desse blei fyrste gong skildra av Haeckel. I laupet av karrieren hans blei det laga meir enn 1000 graveringar basert på Hackel sine skisser og akvarellar; mange av desse blei vald til å vere med i *Kunstformen der Natur*, og omgjord frå skisser til plansjar av litografen Adolf Giltsch.

Den andre utgåva av *Kunstformen* blei laga i 1924 og innehaldt berre 30 plansjar.

Tema
----

Ifølgje Olaf Breidbach, som forska på Haeckel, var verket meir enn ei samling av illustrasjonar — det var ei oppsummering av Haeckel sitt syn på verda. Dei overordna temaa i plansjane visar symmetri og organisering. Emnene blei vald for å uttrykke organisering, frå skjellmønstra i koffertfiskane og spiralane i amonittane, til den perfekte symmetrien i stormaneter og mikroorganismar. Bileta i kvar av plansjane blei arrangert for å skape maksimale synsinntrykk.

Blant dei kjende plansjane finn ein talrike radiolariar, som Haeckel populariserte blant amatørmikroskopistar; det finst minst eitt døme i kvart av setta på ti. Nesledyr er også framheva gjennom heile boka, medrekna sjøroser, kolonimaneter, skivemaneter og andre stormaneter. Det første settet innehaldt også *Desmonema annasethe* (no kalla *Cyanea annasethe*), ei spesielt slåande stormanet som Haeckel observerte og skildra kort tid etter dødsfallet til kona hans, Anna Sethe.

Innverknad
----------

*Beurs van Berlage* ligg på Damrak, som er ei av hovudgatene i sentrum av Amsterdam.
*Kunstformen der Natur* hadde stor innverknad på kunst, arkitektur og design tidleg på 1900-talet, og var med på å byggje ei bru mellom vitskap og kunst. Mange Art nouveau-kunstnarar blei inspirerte av arbeidet hans, mellom anna René Binet, Karl Blossfeldt, Hans Christiansen og Émile Gallé. Eit framståande døme er Beurs van Berlage, designa av Hendrik Petrus Berlage; det var delvis inspirert av illustrasjonar frå *Kunstformen*.

Galleri
-------

Dei originale klassifikasjonane var utheva med *kursiv*.

* Sjørose (Actiniae)Sjørose (*Actiniae*)
* Anthomedusa (Anthomedusae)Anthomedusa (*Anthomedusae*)
* Antilope (Antilopina)Antilope (*Antilopina*)
* Edderkoppdyr (Arachnida)Edderkoppdyr (*Arachnida*)
* Sjøpungar og sekkedyr (Ascidiae)Sjøpungar og sekkedyr (*Ascidiae*)
* Halelause padder (Batrachia)Halelause padder (*Batrachia*)
* Mosdyr*Mosdyr*
* Skjelpadder (Chelonia)Skjelpadder (*Chelonia*)
* Flimmerdyr (Ciliata)Flimmerdyr (*Ciliata*)
* Leddormar (Chaetopoda)Leddormar (*Chaetopoda*)
* Flaggermus (Chiroptera)Flaggermus (*Chiroptera*)
* Bartre (Coniferae)Bartre (*Coniferae*)
* Hoppekreps (Copepoda)Hoppekreps (*Copepoda*)
* Kubemaneter (Cubomedusae)Kubemaneter (*Cubomedusae*)
* Tifotkreps (Decapoda)Tifotkreps (*Decapoda*)
* Bregnar (Filicinae)Bregnar (*Filicinae*)
* Raudalgar (Florideae)Raudalgar (*Florideae*)
* Lav (Lichenes)Lav (*Lichenes*)
* Øgle (Lacertilia)Øgle (*Lacertilia*)
* Bladmosar (Muscinae)Bladmosar (*Muscinae*)
* Kanneberar (Nepenthaceae)Kanneberar (*Nepenthaceae*)
* Nakensniglar (Nudibranchia)Nakensniglar (*Nudibranchia*)
* Trachylina (Narcomedusae)Trachylina (*Narcomedusae*)
* Orkidear (Orchidae)Orkidear (*Orchidae*)
* Koffertfiskar (Ostraciontes)Koffertfiskar (*Ostraciontes*)
* Prosobranchia (forelda klassifisering)*Prosobranchia (forelda klassifisering)*
* KolonimaneterKolonimaneter
* Polycystine radiolariar (Spumellaria)Polycystine radiolariar (*Spumellaria*)
* Radiolariar (Stephoidea)Radiolariar (*Stephoidea*)
* Nattsvermar (Tineida)Nattsvermar (*Tineida*)
* Kolibriar (Trochilidae)Kolibriar (*Trochilidae*)
* Tubularia (Tubulariae)Tubularia (*Tubulariae*)

Kjelder
-------

* *Denne artikkelen bygger på «Kunstformen der Natur» frå Wikipedia på engelsk, den 20. februar 2015.*

1. 1 2  Innes, Shelley (2006). «From Here to Eternity: Ernst Haeckel and Scientific Faith, Religion, Theology, and Natural Science, Vol. 3 by Mario di Gregorio». *Journal of the History of Biology* **39** (1): 214–216.
2. ↑  Juliana D. Kreinik; New York University. Institute of Fine Arts (2008). *The Canvas and the Camera in Weimar Germany: A New Objectivity in Painting and Photography of the 1920s*. ProQuest. s. 232. ISBN 978-0-549-58248-9. [*daud lenkje*]
3. ↑  Breidbach, *Visions of Nature*, s. 253
4. ↑  Breidbach, *Visions of Nature*, ss. 229-231
5. ↑  Breidbach, *Visions of Nature*, ss. 231, 268-269

* Breidbach, Olaf. *Visions of Nature: The Art and Science of Ernst Haeckel*. Prestel Verlag: Munich, 2006.

Bakgrunnsstoff
--------------

 Wikimedia Commons har multimedia som gjeld: **Kunstformen der natur (alle dei 100 plansjane)**

* Marine Biological Laboratory Library Arkivert 2012-06-08 ved Wayback Machine. - Ei utstilling med ulike verk av Haeckel, med skildringar om bakgrunnen til mange av plansjane i «*Kunstformen der Natur*».
* University Art Gallery, University of Massachusetts Dartmouth Arkivert 2010-10-22 ved Wayback Machine. - Ei utstilling frå 2005 som visar paringa av plansjar frå «*Kunstformen der Natur*» med ulike moderne skulpturar.
* Kurt Stüber's Biolib - Ein nettbasert versjon av «*Kunstformen der Natur*» med innskanning av dei 100 plansjane (200 dpi) med skildringar, innhaldsliste og tilleggsmateriale.
* «*Kunstformen der Natur*» med zoom-bilete - 100 plansjar av «*Kunstformen der Natur*» (krev flash: O (zoom inn); I (zoom ut); piltastar (nagivasjon)).
* *Kunstformen der Natur* Arkivert 2012-10-11 ved Wayback Machine. (PDF: 273 mb)